Ujula tänav

Ujula tänav on tänav Tartus Ülejõel.

Tänav algab Sauna tänavalt ja lõpeb Puiestee tänaval. Sel on ühine ristmik Liiva ja Lubja tänavaga.Ekspresskataloog 2005, lk. 54. Tartu kaart mõõtkavas 1:22 000 Selle pikkus on umbes 1,5 kilomeetrit.

 Hoonestus 
Ujula tänaval asus Tartu Teoloogia Akadeemia (Ujula 1A, hiljem Riia 22A). Ujula 2 tegutseb kauplus Meltsiveski (algselt kauplus Leninakan).

 Ajalugu 
Ujula tänav Tartus on kandnud ajalooliselt nimetusi Meltsiveski tänav, Maltsaweske-ulits, Meltsiweski ulits, (saksa keeles Malzmühlenstraße, Mühlen-Straße, an der Mühlenteich, vene keeles Солодомельничная ул, Солодо-Мельничная ул.)Ujula tn, EKI KNAB: Eesti - Eesti Keele Instituut, Eesti kohanimed (vaadatud 04.07.2021) Meltsiveski muudeti Ujulaks 1950.aastal. 

1999. aastal kogus üliõpilaspoliitik Arne Otter üle 300 allkirja protestiks Tartu linnas kavandatud üldplaneeringu vastu, mis nägi ette Otteri kodutänava, Ujula tänava asfalteerimise ja muutmise põhiteeks. Plaani kohta avaldati vastakaid arvamusi. Ujula tänaval elanud jurist ja ettevõtja Tõnu Põder leidis, et kahesuunaline sõidutee tänavale ei mahu, üldplaneeringu projekti koordinaator Indrek Ranniku oli aga vastupidisel seisukohal. Tartu Ülikooli toonase prorektori, geoloog Volli Kalmu hinnangul oli Ujula tänava lõpuosa seisnud sajandeid majadeta, mistõttu kujuneb pehme pinnase vajumisega toimetulek raskeks.Anu Mõistlik "Arne Otter päästab Tartus kodutänavat" Õhtuleht, 23. august 1999 (vaadatud 22. novembril 2012)

 Vaata ka 
Meltsi tiik, Meltsiveski allikad ja Meltsiveski

 Viited 

Kategooria:Tartu tänavad
Kategooria:Ülejõe